Kiwi-blasers in pienk vir Super-reeks | Nuus24
Kiwi-blasers in pienk vir Super-reeks
Kaapstad – Nieu-Seelandse skeidsregters sal in pienk geklee wees vir die Super-reeks om beter bewusmaking te skep oor wat dit behels om 'n fluitjie te dra.Volgens die allblacks.com-webtuiste sal die Kiwi-blasers hul debuut in pienk sokkies, broeke én truie op 22 en 23 Februarie maak wanneer die Chiefs die Highlanders in Dunedin pak en die Hurricanes teen die Blues in Wellington uitdraf."Ons doelwit is om die sigbaarheid van skeidsregters te verskerp en as die kleur mense aan die praat kry, des te beter. Wat regtig belangrik is is dat Pink® Batts® se borgskap bewusmaking en belangstelling rondom die werk van 'n skeidsregter skep," het Nieu-Seeland se skeidsregterbestuurder, Rod Hill, gesê. "As die kleur pienk beteken dat ons meer mense kan kry om by skeidsregterskap op alle vlakke van rugby betrokke te raak en mense laat besef dat dit pret kan wees om 'n skeidsregter te wees, is ek in," het die Nieu-Seelandse skeidsregter Chris Pollock gesê.Vir die jongste sportnuus volg Nuus24Sport op Twitter.
Lees meer oor: skeidsregters VOLGENDE OP NUUS24X